**MTÜ Mägilased juhatuse avatud koosoleku protokoll nr 4**

Toimumisaeg ja koht: 21.05.2020, 18.30-19.45, Ilmatsalu 3, vibulasketiir

Protokollis: Rita-Anette Kohava

**Osalejad:** Mario Traks, Rita-Anette Kohava, Marko Pärn, vibujahi aktiivgrupi esindaja Ormi Klein, Viidike jahilasketiiru vibulaske ala vastutaja Janek Kuld. Aivar Pärnpuu saatis oma seisukohad päevakorrapunktide ja hääletus kohta meili teel. Gert Klein osaleda ei saanud.

Päevakord:

1. **Rita andis ülevaate klubi tegevustest:**

* 14.-15.märts IBEP kursus jäeti ära
* 10.-11.aprill toimunud eriolukorra reegleid arvestavas ühisjahis osales üle Eesti 23 vibukütti, kütiti 4 kobrast. Jahi järgselt toimus Zoom-pidu. Ühisjahi osana loodi Facebooki ka kopraretseptide album, mis osutus ülimenukaks, mitmed retseptid avaldatakse Jahimehe ajakirjas nr 3. Rita kirjutas ühisjahist Jahimehe ajakirjale artikli.
* 2.mai Potimetsa KK etapp/Livonian Cup jäeti ära
* 4.mai avati Potimetsa treeningrada, tänud Aivarile ja abilistele. Raja kasutus liikmetele 5 eurot, külalistele 10 eurot.
* 5.mai viis Rita klubi liikmetele ja huvilistele 3D formaatide reeglite osas läbi Zoom koolituse, kuulajaid 17
* 10.mai TV3 vibujahiklipis osales Mario Traks
* 12.mai viis Rita Zoom-keskkonnas läbi Tartu noorjahimeeste koolituse osana vibujahiloengu, kuulajaid üle 40-ne.
* 13.mai andis Rita vibujahi intervjuu Maa Elu ajakirjanikule Kadri Suurmägile, artikkel peaks ilmuma lähinädalate
* 18.mai – Rita, Janek, Ormi osalesid Tartu JK Viidike jahilasketiiru koosolekul, millele eelnevalt saatsid kirjaliku pöördumise ettepanekuteks koostööks (lisa 1). Janek koostas vibulaskeala ohutusreeglid (lisa 2).
* 18.mai tegid Aivar, Ormi, Janek, Rita 3D loomade kiirinventuur Tartus asuvatele loomadele
* 19.mai tutvustas Ormi Ilmatsalu lasketiirus huvilistele plokkvibu
* 21.mai osalevad Ormi ja Mario Viidikesel noorjahimeeste laskekoolitusel, kus tutvustavad plokkvibu. Järgmised koolitused toimuvad 27.-28.mai, Ormi ootab endale abilisi.
* Äriregistri muudatuse kande avalduse kinnitamisega on kitsaskohti, likvideerimist vajavad puudujäägid dokumentatsioonis. Rita jõudumööda tegeleb.

1. **Võistluste korraldus ja suhtlus EML-iga**

**Otsustati**: saata EML-ile sooviavaldus korraldada 2.05 Potimetsas ära jäänud 3D võistlus 20.06 samas kohas. Aivar on EML-iga antud teemal ka juba suhelnud. Rita ootab Aivarilt sisendit võistluse korralduse kohta ja teeb fb-s ürituse.

1. **Töögrupid ja üldised eesmärgid**

Janek ja Rita andsid ülevaate arengutest Viidike jahilasketiirus laskealaga.

Arutati klubilisi eesmärke: 100 liikme piiri saavutamine, ühistreeningute vajadused ja võimalused, võistluste korraldus - 19.09.2020 Potimetsas Liivimaa Cup, koolituste vajadused ja võimalused; PR-grupi loomine ja mainekujundus

**Otsustati:** töögruppide juhid kaasatakse juhatuse töösse ja on oodatud juhatuse avatud koosolekutel. Kinnitatud on järgmiste töögruppide juhid:

Viidike laskeala pealik – Janek Kuld

vibujahi aktiivgrupp - Ormi Klein

* Klubile soetatud lõikurotstega laskmise kuubik hakkab võimalusel paiknema Viidikel ja selle kasutuskord on 5 eurot, mis katab loodetavasti amortisatsiooni kulud ja võimaldab uue kuubiku soetamise.
* Janek uurib hoiuala võimalust Viidike siseruumides, kus hetkel asuvad juba mägilaste infotahvel, bännerid ja 3D siga.

1. **Kodulehe uuendus ja haldus**

Arutati: praegune koduleht on raskesti hallatav ja sisuliselt aegunud. Mainekujunduse osas pigem kahjustav. Mario on lehe haldusega ennast kurssi viinud, kuid pole väga optimistlik. Lehel olev info vaid osaliselt uuendatud, avaleht ei kannata kriitikat.

**Otsustati**: registreerida klubile domeen aadressiga vibujaht.ee

* Janek uurib Gerdilt, kaugel on uue kodulehe platvormi hinna- ja võrdlusuuringud
* Janek teeb ettevalmistuse liikmetele infokirjade saatmiseks vajaliku meililisti loomiseks

1. **Palmse jahikoerte päev** **16.august 2020**

Taustinfoks: klubi osales üritusel koos Pärnumaa vibuküttidega üritusel 2 aastat tagasi. 2019 ürituste ei toimunud. Korraldajatelt on saabunud ametlik kutse ka sellel aastal osalemiseks.

**Otsustati:** kindlasti osaleda. Korraldajatel palutakse kanda transpordikulud, varustuse amortisatsioon ja toitlustus. Rita koostab pakkumuse ja suhtleb korraldajatega.

1. **Jahiseltside suvepäevadel osalemine vibujahi ja plokkvibu propageerimiseks**

**Otsustati:** Marko uurib erinevate maakondade jahindusklubide suvepäevade toimumisi ja vibuküttide esinduse saatmise võimalust nendele.

1. **Klubi suvepäevad 10.-12. juuli**

**Otsustati**: kuna EJS kokkutulekut, mis seni on olnud mägilaste suurim ühisüritus läbi aastate, ei toimu, korraldada samadel kuupäevadel klubi oma suvepäevad.

* Marko uurib huviliste arvu ja sellest lähtuvalt otsib võimalike kohti

1. **Muud teemad:**

* Klubil puudub laekur, ükski juhatuse liige pole valmis sellega tegelema. Hetkel kõik sellega seonduv Rita kaelas. Otsida vabatahtlikku klubi listis.
* Kodulehe haldus vajab samuti vabatahtliku
* Viidike vibulaskealale on vaja vabatahtlikke ja/või instruktoreid
* Jahimehe ajakiri ootab pidevalt uut sisu, otsime vabatahtlikke artikleid kirjutama.
* Klubile kuuluvate plokkvibude ja varustuse transpordiks ja hoiustamiseks on vajalikud vibukotid ja/või noolekarbid. Ormi ja Rita uurivad, mis variandid on parimad ja taskukohaseimad

1. **Uute liikmete hääletus**

**Otsustati:** ühehäälselt vastu võtta järgmised liikmed:

79. Kaupo Toom

80. Karina Riive

81. Liina Gross

82. Janne Võrk

83. Siim Sibrits

84. Marek Palusoo

85. Nele Eller

86. Harri Meier

1. **järgmine juhatuse koosolek**

Potimetsas koos 3D loomade inventuuri ja rajaga tutvumisega, kuupäev täpsustamisel

Päevakorrapunktid:

1. Koduleht, meililist – Janek ja Gert
2. Suvepäevad – Marko
3. 20.06 Potimetsa võistluse korraldus - Aivar
4. Uute liikmete infokirja uuendused (3D raja kasutus jms) - Mario
5. 3D loomade müük ja hinnastus - Ormi
6. Artiklid – Mario ja Rita
7. Mainekujundus, suhtluskanalid - Mario
8. Koolitused: kõrgistme koolitus – Marko; Emily koolitus, Kristo koolitus
9. Viidike jahilasketiir - Janek
10. 30.05 võistlus KK
11. IBEP koolitus